
Balatonvilágos Község Önkormányzat Képviselő-testületének

Előkészítette: Siófoki Közös Önkormányzati Hivatal Balatonvilágosi Kirendeltsége

Tisztelt Képviselő-testület!

Balatonvilágos Község Önkormányzata Képviselő-testületének 2024. szeptemberi ülésén adtam tájékoztatást arról, hogy az Állami Számvevőszék (továbbiakban ÁSZ) ellenőrzést tartott önkormányzatunknál a helyi adók tárgyában 2024. március 20. és június 20 között, melyről szóló, „Az önkormányzatok helyi adóztatási tevékenységének ellenőrzése – Ingatlanadóztatás – Balatonvilágos Község Önkormányzata” című jelentést megküldte 2024. szeptember 16. napján. Az ülésen a képviselő-testület elfogadta az intézkedési tervet, melynek utolsó pontja tartalmazta 2025. április 30. határidővel az „Az adóigazgatási feladatokat ellátó tisztviselők beszedési, végrehajtási, adóellenőrzési tevékenység-végzésben való érdekeltségét növelő önkormányzati rendelet előkészítése” feladatot. Tekintettel az év első részét érintő többletfeladatokra, elsősorban a Posta működtetés átvételével kapcsolatos kapacitáshiányra, az intézkedési terv módosítása vált szükségessé. 
Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2025. június 18.

Takács Károly 


polgármester
Határozati javaslat

Balatonvilágos Község Önkormányzat Képviselő-testülete megtárgyalta a „Intézkedési terv módosítása” tárgyú előterjesztést és az alábbi határozati javaslatot hozza: 
A Képviselő-testület „Az önkormányzatok helyi adóztatási tevékenységének ellenőrzése – Ingatlanadóztatás – Balatonvilágos Község Önkormányzata” című (Iktatószám: EL-4040-005/2024, ellenőrzés azonosítószám: V-1084) jelentés tartalmával összefüggésben készített intézkedési terv elfogadásáról szóló 200/2024. (IX. 30.) számú határozatát az intézkedési terv 5. pont 2. alpontjának határidő módosítása tekintetében elfogadja, a határidőt 2025. április 30. napjáról 2025. június 30. napjára módosítja azzal, hogy az intézkedési terv tartalma változatlan marad. 
A Képviselő-testület felkéri a Polgármestert és a Jegyzőt a szükséges intézkedések megtételére. 
Felelős: Takács Károly polgármester
Határidő: haladéktalanul/ illetve értelem szerint

